ddrg/super_eurlex huggingface dataset:
J.

arvestades, et Valgevene ametivõimud jätkavad sõltumatute Valgevene ajakirjanike mahasurumist ja ahistamist ning püüavad tahtlikult takistada objektiivset uudiste edastamist; arvestades, et sadu ajakirjanikke on vahistatud, sealhulgas kaks Belsati ajakirjanikku, kes mõisteti hiljem vangi; arvestades, et kümneid on halduskorras kinni peetud ja nad on kogenud vägivalda ning paljudele neist on määratud trahv; arvestades, et ajakirjanikke on eelvangistuses hoitud ja neile on esitatud kriminaalsüüdistusi; arvestades, et ametivõimud on korduvalt teatanud ajakirjanike, sealhulgas välismaiste meediakorrespondentide akrediteeringute tühistamisest, kusjuures paljud neist on vahistatud ja Valgevenest välja saadetud; arvestades, et 18. mail 2021. aastal korraldasid Valgevene ametivõimud Valgevene suurima sõltumatu uudistesaidi Tut.by kontorites läbiotsimise, vahistasid paljud selle töötajatest ja blokeerisid veebisaidi;
A.

arvestades, et naiste ja meeste võrdõiguslikkuse põhimõte on üks ELi põhiväärtustest, mis on sätestatud aluslepingutes ja põhiõiguste hartas; arvestades, et seetõttu tuleks soolõimet rakendada ja integreerida läbiva põhimõttena kõikidesse ELi meetmetesse, tegevustesse, programmidesse ning liidu rahastatud projektidesse ja poliitikavaldkondadesse, kaasa arvatud ühtekuuluvuspoliitikasse; arvestades, et on vaja rohkem pingutada, et võidelda naiste diskrimineerimise ja ebavõrdsuse eri vormidega; arvestades, et ühissätete määruse (41) (2014–2020) artiklis 7 on sätestatud, et kogu programmide ettevalmistamise ja elluviimise ajal tuleb võtta arvesse ja toetada meeste ja naiste võrdõiguslikkust ning sooküsimuste lõimimist seoses programmide seire, aruandluse ja hindamisega; arvestades, et soolise võrdõiguslikkuse võitluses esirinnas olevad naised ja mehed on näidanud pühendumust, julgust ja juhtrolli võrdsete võimaluste edendamisel kogu maailmas, eriti seal, kus selline ebavõrdsus püsib, kus naisi kiusatakse taga ja nende õigusi rikutakse ainuüksi seetõttu, et nad on naised; arvestades, et Euroopa kodanikena peaksime olema uhked selle üle, et oleme saavutanud meeste ja naiste õigused ja kohustused, vabadused ja võimalused, ning arvestades, et naised juhivad praegu mõnda kõige olulisematest institutsioonidest ja neil on mõned Euroopa tähtsaimad poliitilised ametikohad; arvestades, et need positiivsed näited aitavad tegeleda olemasolevate stereotüüpidega ja edendada eeskujusid;
F.

arvestades, et petitsioonikomisjoni tellitud Euroopa Parlamendi uuringuteenistuse uuringus „End the Cage Age: Looking for Alternatives“ (Lõpp puuriajastule: alternatiivide otsingul) leiti, et Euroopas on võimalik luua loomade puurivabad pidamissüsteemid, soovitades selleks lühiajalises perspektiivis finants- ja poliitikameetmeid ja pikemas perspektiivis õigusakte; arvestades, et selles uuringus kinnitatakse, et ELil on võimalik tagada, et ELi standarditele mittevastavaid loomseid saadusi ei saa ELi importida;
2.

kutsub komisjoni ja nõukogu üles viimaks tunnistama tungivat vajadust meetmete järele, millega kaitsta Euroopa Liidu lepingu artiklis 2 sätestatud väärtusi, ning möönma, et liikmesriik ei saa muuta oma õigusakte, sealhulgas põhiseaduse sätteid nii, et nende väärtuste kaitse väheneks; on veendunud, et kui parlamendi muresid täielikult ei jagata ja arvesse ei võeta, õõnestab see institutsioonide lojaalset koostööd; tuletab meelde, et Euroopa Parlamendil on õigus hääletada komisjonile umbusalduse avaldamise üle ja tal on võimalus reageerida nõukogu koostöötahtetusele; kutsub teisi institutsioone üles koostööd tegema, mitte takistama praeguse kriisi lahendamiseks tehtavaid jõupingutusi;
D.

arvestades, et 1. juunil 2021 otsustasid Maroko ametivõimud hõlbustada kõigi ebaseaduslikult ELis viibivate saatjata kuid identifitseeritud Maroko laste naasmist; arvestades, et Rahvusvahelise Migratsiooniorganisatsiooni andmetel on paljud perekondade otsimise ja taasühinemise abil juba kodumaale tagasi saadetud; arvestades, et Hispaania ametiasutused avasid Ceutas abitelefoni laste ja saatjata alaealiste taasühendamiseks oma perekondadega; arvestades siiski, et paljud lapsed viibivad endiselt Hispaania territooriumil, näiteks Tarajali laohoones ning Ceuta autonoomse linna eestkoste all olevates Piniersi ja Santa Amelia vastuvõtukeskustes, et teha kindlaks nende isikusamasus, isiklik olukord, haavatavus ning tagakiusamise oht ja korvamatu kahju; arvestades, et perekonnad otsivad meeleheitlikult oma kadunud lapsi; arvestades, et see võib põhjustada täiendavat ohtu laste füüsilisele, vaimsele, kõlbelisele, hingelisele ja sotsiaalsele arengule, mis on sätestatud ÜRO lapse õiguste deklaratsioonis;
H.

arvestades, et julgeolekuolukord Afganistanis on järk-järgult halvenemas ning Afganistani relvajõudude vastu suunatud rünnakute arv kasvamas, samuti sagenevad Afganistani aktivistide, meediatöötajate, haridustöötajate, arstide, kohtunike ja valitsusametnike tapmised; arvestades, et alates Afganistani rahukõneluste algusest on märkimisväärselt sagenenud Talibani rünnakud, mille eesmärk on saada enda valdusse valitsuse kontrolli all olevaid alasid; arvestades, et 2020. aasta Global Terrorism Indexi aruande kohaselt oli Afganistan kõige enam terrorismist mõjutatud riik; arvestades, et riigi 36 miljonist elanikust neli miljonit on põgenikud; arvestades, et kolm miljonit inimest on vägivalla tõttu riigisisesed põgenikud ja veel miljon inimest on ümber asunud looduskatastroofide tõttu; arvestades, et riigist on julgeolekuohu tõttu juba põgenenud 2,5 miljonit afgaani ning suur osa neist elab Iraanis ja Pakistanis;
H.

arvestades, et kultuuri- ja hariduskomisjon (CULT-komisjon) on komisjonilt korduvalt palunud CULT-komisjoni kaasamist multimeediameetmetega seotud otsustusprotsessi, on väljendanud komisjonile oma kindlat veendumust, et kavandatav lähenemisviis on ebaõiglane Euranet Plusi suhtes, kellel on üleeuroopalise raadiovõrguna ülesanne osutada avalikku teenust ja keda tuleks kohelda kui võrdväärset partnerit, et edendada integratsiooni ja meedia mitmekesisust ELis, ning on nii suuliselt kui ka kirjalikult teada andnud, et ta ei ole rahul komisjoni kavandatava kiire muudatusega raadiojaama ELi-poolse rahastamise osas, kuna see võib katkestada teenuse järjepideva osutamise;
J.

arvestades, et on selgeid märke tsiviilvalitsuse funktsioonide üha suuremast militariseerumisest Sri Lankal; arvestades, et alates 2020. aastast on juhtivatele haldusametikohtadele nimetatud vähemalt 28 teenistuses olevat või endist sõjaväe- ja luuretöötajat; arvestades, et nende ametisse nimetatute hulka kuuluvad vähemalt kaks kõrgemat sõjaväeametnikku, kes ÜRO aruannete kohaselt olid konflikti viimastel aastatel seotud väidetavate sõjakuritegude ja inimsusvastaste kuritegudega; arvestades, et paljud politsei poolt vahi alla võetud kahtlusalused ja vangid on Sri Lanka vanglakompleksides tapetud; arvestades, et viimased politseis kahtlustatavana kinnipeetute surmajuhtumid pärinevad 2021. aasta maist; arvestades, et 11 Mahara vanglas viibinud vangi sai surma ja 117 vigastada, kui valvurid avasid 2020. aasta novembris tule, et saada COVID-19 olukorra pärast toimunud mäss kontrolli alla;
54.

palub komisjonil tagada, et maapiirkondade pikaajalise visiooni algatus hõlmaks praktilisi lahendusi ja toetusvahendeid äärealade ja demograafiliste muutustega tegelemiseks; on arvamusel, et sellest maapiirkondade pikaajalisest visioonist peaks arenema tõeline Euroopa maaelu tegevuskava, millel on tõelised ja konkreetsed eesmärgid ning millesse on kaasatud kõik asjaomased piirkondlikud ja kohalikud osalejad nii selle ülesehituses kui ka rakendamisel; on lisaks veendunud, et see peaks sisaldama soolise võrdõiguslikkuse süvalaiendamise strateegiat koos mõju hindamise vahenditega; palub, et komisjon teeks kokkuleppel liikmesriikide ning kohalike ja piirkondlike ametiasutustega ettepaneku ELi demograafia alase uue kokkuleppe kui mitmetasandilise poliitilise lähenemise kohta, millest saaks alguse demograafiliste trendide Euroopa strateegia; on seisukohal, et demograafilisi küsimusi, sealhulgas rahvastikukadu ja vananemist, tuleks käsitleda Euroopa tuleviku konverentsil;
85.

märgib, et EIP endise asepresidendi nimetamine Iberdrola direktorite nõukogu liikmeks tekitas tõsist muret seoses huvide konflikti ohuga, hoolimata asjaolust, et sellest teatati nõuetekohaselt ette ja see on kooskõlas EIP halduskomitee endiste liikmete suhtes kohaldatavate sätetega; märgib ka, et siduvas arvamuses, mille EIP eetika- ja vastavuskomitee enne kõnealust ametisse nimetamist esitas, ei tõstatatud ühtegi vastuväidet, ning palub esitada selle arvamuse kohta täiendavad selgitused; märgib, et selline avalikus sektoris töötamise järgne töösuhe peaaegu ilma eelneva ooteajata ohustab EIP mainet ja sõltumatust; tuletab meelde, et Euroopa Ombudsman leidis, et Euroopa Pangandusjärelevalve otsuse puhul mitte keelata oma tegevdirektoril saada finantssektori lobirühma tegevjuhiks oli tegemist haldusomavoliga ning et töökohavahetuse keelamine oleks olnud vajalik ja proportsionaalne meede; palub EIP-l hinnata, kas huvide konflikti käsitlevaid eeskirju ja tavasid on vaja veelgi parandada;
D.

arvestades, et Iraan on valitsuste šantažeerimise eesmärgil aktiivselt vangistanud välisriikide kodanikke; arvestades, et Iraanis peetakse meelevaldselt kinni vähemalt tosinat ELi kodanikku; arvestades, et Pariisi Sciences Po instituudi teadusdirektorit Fariba Adelkhah’d, kellel on Prantsuse ja Iraani kodakondsus, on meelevaldselt kinni peetud alates 2019. aasta juunist, kõigepealt Evini vanglas ja seejärel 2020. aasta oktoobrist alates koduarestis; arvestades, et Prantsuse fotograafi Benjamin Brière’i on alates 26. maist 2020 Mashhadi vanglas meelevaldselt kinni peetud, ning arvestades, et talle esitati 30. mail 2021 spionaažisüüdistus; arvestades, et Saksamaa ja Iraani kodanikku Nahid Taghavit on alates 2020. aasta oktoobrist Evini vanglas meelevaldselt kinni peetud kahtlaste riikliku julgeolekuga seotud süüdistuste alusel; arvestades, et Iraan ei tunnista topeltkodakondsust ning see piirab välisriikide saatkondade juurdepääsu oma topeltkodakondsusega kodanikele;
D.

arvestades, et Abdullah al-Howaiti üle mõisteti kohut kuue isiku kollektiivsel kohtuprotsessil, millel käsitleti relvastatud röövi; arvestades, et Saudi Araabia põhjaosas asuv Tabuki kriminaalkohus mõistis 27. oktoobril 2019 Abdullah al-Howaiti surma hoolimata asjaolust, et tema DNA proov võeti pärast tema vahistamist, mis muudab tema kui võimaliku kahtlusaluse isiku tuvastamise kehtetuks; arvestades, et al-Howaiti vahistati 2017. aasta mais, kui ta oli 14-aastane; arvestades, et kohtudokumentide kohaselt hoiti teda neli kuud üksikvangistuses ja teda piinati ülekuulamiste ajal, kus ei viibinud tema vanemad ega advokaat; arvestades, et teda peeti kinni Tabuki kriminaaluurimisosakonnas, mitte alaealiste kinnipidamiskeskuses; arvestades, et Abdullah al-Howaiti, kes oli väidetavate kuritegude toimepanemise ajal 14-aastane, viibib endiselt kinnipidamisasutuses ja on surma mõistetud; arvestades, et ülemkohus tegeleb tema juhtumi läbivaatamisega alates 2021. aasta juunist;
A.

arvestades, et Nicaragua inimõiguste ja demokraatia olukord on pärast 2018. aasta aprilli meeleavalduste vägivaldset mahasurumist veelgi halvenenud; arvestades, et sellest ajast saadik on poliitilistel põhjustel kinni peetud vähemalt 130 inimest, samal ajal kui valitsuse vastaseid ja nende perekondi ähvardab pidev oht, et politsei ja valitsuse toetajad ahistavad neid nii vahetult kui ka interneti teel; arvestades, et alates 2018. aasta meeleavaldustest on aktivistide ja teisitimõtlejate karistamiseks üha enam kasutatud meelevaldset kinnipidamist; arvestades, et aktivistidel on eriti suur oht sattuda vägivalla, sealhulgas seksuaalse ja soolise vägivalla ohvriks; arvestades, et kinnipeetavaid koheldakse vanglas halvasti, neile ei võimaldata arstiabi ega suhtlemist oma advokaatidega ning neid rünnatakse füüsiliselt ja seksuaalselt, samal ajal kui valitsuse vastu protesteerivad isikud pannakse kõrgendatud järelevalvega kongidesse, kus neid veelgi rohkem jälgitakse ja läbi otsitakse ja kus nad on aina suuremas isolatsioonis; arvestades, et eriti murettekitav on vangistatud naiste ja eakate olukord;
5.

juhib tähelepanu Euroopa kodanikualgatuse tähtsusele ainsa ELi tasandi osalusvahendina, mille kaudu on võimalik algatada õigusaktide koostamist; nõuab, et algatusele antavat vastust tugevdataks parlamendi resolutsiooni vastuvõtmisega iga eduka Euroopa kodanikualgatuse kohta; märgib, et komisjon peab täielikult täitma oma juriidilist kohustust esitada piisavad põhjendused selle kohta, miks ta Euroopa kodanikualgatusega seoses meetmeid võttis või ei võtnud, ning usub, et see vastus peab olema terviklikum, et tagada kodanikele täpne ülevaade sellest, mida Euroopa kodanikualgatusega tegelemisest või selle käivitamisest võiks oodata; peab kahetsusväärseks, et komisjon ei võta edukate Euroopa kodanikualgatuste suhtes seadusandlike meetmete kaudu järelmeetmeid; on seisukohal, et vastavalt määruse (EL) 2019/788 artiklile 15 võib parlament kooskõlas kodukorra artikliga 222 võtta vastu otsuse esitada järelmeetmena Euroopa kodanikualgatusel põhinev seadusandlik algatusraport juhul, kui komisjon pole ette nähtud ajavahemiku jooksul oma kavatsusi avaldanud või on teatises öelnud, et ei kavatse võtta meetmeid sellise Euroopa kodanikualgatuse suhtes, mis vastab menetlusnõetele ja on kooskõlas aluslepingutega, eelkõige ELi lepingu artiklis 2 sätestatud liidu põhiväärtustega; nõuab tungivalt, et pärast seda, kui parlament on seadusandliku algatusraporti vastu võtnud, kohustuks komisjon esitama asjakohase seadusandliku ettepaneku; teeb sellega seoses ettepaneku muuta praegust Euroopa Parlamendi ja komisjoni vahelist raamkokkulepet; palub muuta Euroopa kodanikualgatuse määrust, et motiveerida komisjoni esitama seadusandlikku ettepanekut, kui esitatud Euroopa kodanikualgatus vastab asjaomastele nõuetele;
—

võttes arvesse ÜRO peasekretäri aruannet „Framework of Actions for the follow-up to the Programme of Action of the International Conference on Population and Development Beyond 2014“ (Rahvastiku ja arengu rahvusvahelise konverentsi tegevusprogrammi järelmeetmed, mis on võetud pärast 2014. aastat) („ICPD beyond 2014 Global Report“ – ülemaailmne aruanne ICPD kohta pärast 2014. aastat),
73.

peab kiiduväärseks komisjoni pingutusi teha Lääne-Balkani piirkonnas spetsiaalse majandus- ja investeerimiskava kaudu strateegilisemaid investeeringuid, ning mõistab, et kava on piirkondliku ja piiriülese koostöö tihendamiseks väga tähtis; rõhutab, et majandus- ja investeerimiskava investeeringud peavad olema kooskõlas Pariisi kokkuleppe eesmärkide ja ELi kliimaeesmärkidega ning enne investeeringute tegemist tuleb hinnata keskkonnamõju; tunnistab, et kava võib aidata soodustada sotsiaalset arengut ja pandeemiajärgset pikaajalist taastumist, ning rõhutab, et tuleb tagada, et ELi rahaliste vahendite saamiseks kohaldataks nii stiimuleid kui ka tingimusi ning et need aitaksid tõhusalt tugevdada Bosnias ja Hertsegoviinas demokraatiat, head valitsemistava, õigusriiki ning kõigi inimeste põhiõigusi;
46.

rõhutab asjaolu, et COVID-19 pandeemia on viinud selleni, et enneolematu hulk õpilasi jääb kuudeta koolihariduseta, mis on märkimisväärne tagasilöök haridussektori jõupingutustele, eelkõige naiste, tütarlaste ja riigisiseste põgenike hariduses; nõuab, et valitsused kasutaksid pandeemiavastases võitluses koolide sulgemist üksnes viimase meetmena; toetab haridusse tehtavate investeeringute jätkamist ja prioriteetsust hädaolukordades ja muudes humanitaartingimustes; rõhutab, et haridus peab ELi arengupoliitikas jääma kulutuste prioriteediks ning et koolide sotsiaalset ja kultuurilist funktsiooni tuleb piisaval määral arvesse võtta; nõuab sellega seoses tungivalt, et valitsused seaksid esikohale kõige tõrjutumate laste ja nende perekondade toetamise, kuna majanduslik ja sotsiaalne ebavõrdsus on tihedalt seotud haridussüsteemist varakult lahkumise ja kehvade tulemustega varases lapsepõlves, mis ohustab tööhõiveväljavaateid täiskasvanuna; rõhutab, et see pandeemia on kõige raskemini tabanud suurima riskiga lapsi, eriti puuetega ja konfliktidest mõjutatud piirkondades elavaid lapsi; soovitab ELil toetada UNICEFi tegevust ja ELi riikidel jagada oma lähenemisviise õpetamise jätkamiseks ka kriisi ajal ning kutsub ELi ja selle liikmesriike üles kasutama kaug- (võrguühenduseta rakendused, raadio, televisioon, trükitud materjalid) ja digiõppe potentsiaali oma rahvusvahelistes tugiprogrammides, et ükski laps ei jääks hariduseta; toetab seetõttu avatud, turvalist ja taskukohast juurdepääsu internetile (sealhulgas mobiiliandmed) ning võrdset juurdepääsu digitehnoloogiale, samuti selle kasutamist ja arendamist, pidades silmas digilõhede, sealhulgas sooliste ja vanuseliste digilõhede ületamist, ja nende inimeste kaasamist, kes on digipöörde tõttu ebasoodsas olukorras või tõrjutud;
21.

rõhutab, et mõju eelhindamine koos sidusrühmadega konsulteerimisega on oluline vahend teadlike otsuste tegemiseks ning peamine vahend subsidiaarsuse ja proportsionaalsuse põhimõtte järgimise tagamiseks ning vastutuse ja tõhususe edendamiseks; rõhutab vajadust edendada ja julgustada korrapärast dialoogi ning nõuetekohast ja läbipaistvat konsulteerimist kõigi asjaomaste sidusrühmadega; väljendab heameelt, et mõjuhinnangute koostamisel kasutatakse paremaid õigusloomevahendeid ja tehakse koostööd erinevate ekspertidega ELi tasandil; rõhutab, et neid vahendeid tuleb lihtsustada ja teha need sidusrühmade jaoks kergemini mõistetavaks ja kasutatavaks; rõhutab tungivat vajadust parandada subsidiaarsuse ja proportsionaalsuse mõjuhinnanguid üldiselt; rõhutab, et kõikides mõjuhinnangutes, hindamistes ja toimivuskontrollides tuleks analüüsida subsidiaarsust ja proportsionaalsust; väljendab heameelt selliste vahendite kasutamise üle nagu õigusloome kvaliteedi ja tulemuslikkuse programm (REFIT) ning õiguskontrollikomitee, kes on püüdnud alates 2017. aastast leida võimalusi lihtsustamiseks ja tarbetute kulude vähendamiseks, enne kui komisjon teeb ettepaneku mis tahes kehtiva õigusakti läbivaatamiseks; väljendab ka heameelt selle üle, et komisjoni iga-aastastesse tööprogrammidesse on lisatud sellest tööst tulenevad algatused, mida tuleb jälgida REFITi tulemustabelis; märgib sellega seoses, et komisjoni 2020. aasta tööprogramm hõlmab õigusloome REFITi raames 44 algatust; rõhutab, et sellistes vahendites tuleks integreeritud ja tasakaalustatud viisil arvesse võtta majanduslikku, keskkonnaalast ja sotsiaalset mõju ning kasutada nii kvalitatiivset kui ka kvantitatiivset analüüsi, samuti käsitleda ühtlustamata jätmise kulusid ELi tasandil; juhib tähelepanu sellele, et kontrollivahendeid saab täiendavalt toetada ja tõhustada muude vahenditega, nagu tulevikukindluse platvorm (F4F) või sarnased spetsiaalsed platvormid; on veendunud, et REFITi platvormi tuleks laiendada, et regulatiivse koormuse kõrval keskendutaks ka subsidiaarsuse ja proportsionaalsuse küsimustele; tuletab meelde, et nn tulevikukindla reguleerimisega kaasneb muu hulgas selle majandusliku, sotsiaalse ja keskkonnaalase kestlikkuse tagamine; väljendab heameelt, et õiguskontrollikomitee kvaliteedikontroll hõlmab nende kahe põhimõtte järgimist; rõhutab siiski, et komitee sõltumatust võiks suurendada;
54.

kordab, et demokraatia, õigusriigi ja põhiõiguste mehhanism peab ELi lepingu artikli 7 kohaseid praeguseid ja tulevasi menetlusi täiendama ja tugevdama ega tohi mingil juhul neid asendada; peab äärmiselt kahetsusväärseks, et nõukogu ei ole suutnud teha sisulisi edusamme liidu väärtuste järgimise tagamiseks käimasolevate ELi lepingu artikli 7 kohaste menetluste puhul; märgib, et asjaolu, et nõukogu kõhkleb ega rakenda tõhusalt ELi lepingu artiklit 7, annab võimaluse ELi lepingu artiklis 2 sätestatud väärtuste jätkuvaks eiramiseks, sealhulgas Euroopa Liidu Kohtu otsuste avalikuks täitmatajätmiseks ja õigusriigi toetajate tagakiusamiseks mõnes ELi liikmesriigis; peab kahetsusväärseks, et nõukogu on COVID-19 ettekäändel jätnud kuulamised korraldamata, kuigi puudub igasugune juriidiline kohustus nõuda videokonverentsi teel toimuvate kuulamiste asemel inimkontaktset kuulamist; nõuab, et kui nõukogu õigustalitus esitab õigusliku arvamuse, milles väidetakse vastupidist, tuleks see avalikustada; nõuab, et komisjon jätkaks ELi lepingu artikli 7 lõike 1 kohast menetlust, tagaks, et kuulamisi alustatakse kiiremas korras uuesti, ja reageeriks ka uutele muutustele; kordab oma soovitust nõukogule anda kuulamiste järelmeetmena kõnealustele liikmesriikidele konkreetseid soovitusi, nagu on sätestatud ELi lepingu artikli 7 lõikes 1, ning määrata kindlaks nende soovituste rakendamise tähtajad; nõuab, et Euroopa tuleviku konverentsil mõeldaks ELi lepingu artikli 7, sealhulgas hääletusnõuete muutmisele, et muuta menetlus tulemuslikumaks, kaaludes eelkõige ühehäälsuse nõude muutmist sanktsioonide kehtestamisel; nõuab, et austataks parlamendi rolli ja pädevust, eelkõige õigust olla nõuetekohaselt teavitatud õigusriigi vahenditest, sealhulgas ELi lepingu artikli 7 kohastest kuulamistest;
46.

rõhutab merekaitsealade tähtsust elurikkuse säilitamisel ning merekeskkonna praeguse hävimise peatamisel või selle seisundi taastamisel ning rõhutab, et merekaitsealade eesmärk on kaitsta suure ökoloogilise väärtusega elupaiku; rõhutab, et selliste piirkondade piiritlemiseks on vaja sotsiaal-majanduslikke uuringuid ja rannikukogukondade liikmetele hüvitust pakkuvaid lahendusi; on seisukohal, et merekaitsealade rajamise aluseks peaksid olema parimad olemasolevad teadmised ning see peaks toimuma kooskõlastatult kõigi sidusrühmadega, näiteks kohalike ametiasutuste, teadusringkondade ja kalurite organisatsioonidega;
44.

väljendab rahulolu asjaoluga, et komisjoni ettepanekutes digiteenuste õigusakti ja digiturgude õigusakti kohta esitatakse kõigi digiteenuste, väga suurte digiteenuste ja sisule juurdepääsu kontrollijate selge käsitlus; juhib eelkõige tähelepanu sellele, et digiturgude õigusakti eesmärk on tagada siseturu nõuetekohane toimimine, edendades tõhusat konkurentsi, võrdseid võimalusi digitaalsetel turgudel ning õiglast ja vaidlustatavat veebiplatvormikeskkonda; kahetseb, et kummagi õigusakti eelnõu ei sisalda piisavaid reklaamivahendajate vastaseid meetmeid; märgib, et esimesed jõustamismeetmed uue digiturgude õigusakti määruse alusel on võimalikud alles viie aasta pärast; nõuab seetõttu tungivalt, et komisjon jätkaks konkurentsieeskirjade jõustamist uutes ja pooleliolevates juhtumites, mis hõlmavad sisule juurdepääsu kontrollijaid digitaalses keskkonnas;